મુંબઈ: મહાપાલિકાની હોસ્પિટલોમાં દવાઓની આડઅસરથી દર્દીઓ મૃત્યુ પામવાની અથવા તબિયત બગડવાની ઘટનાઓની હાઈ કોર્ટે ગંભીર નોંધ લીધી હતી. ઉપરાંત તેનાં કારણો શોધવાની જરૂર હોવાની નોંધ કરીને તે માટે એક સમિતિ સ્થાપન કરવાનો આદેશ કોર્ટે રાજ્ય સરકારને આપ્યો છે. આ ઘટનાઓને કાબૂમાં કઈ રીતે લઈ શકાશે તેની ઉપાયયોજનાઓનો પહેલો અહેવાલ સમિતિએ ચાર મહિનામાં રજૂ કરવાનું પણ કોર્ટે સ્પષ્ટ કર્યું છે.